Au nooch em Sturz vu dr Taliban isch dr Islam Staatsreligion bliibe. Uf dr Ybertritt vume Muslim zue ere andere Religion stot d'Dodesstrof, was allgmein, au under gmässigte Lüt, als fer in Ornig befunde wird. Fraue hän - wie scho under dr Taliban - e vo de Männer trennts gsellschaftlichs Läbe - des heisst, dass es cheini  öffetliche Plätz git, wo Fraue sich träffe chännte, praktisch yberhaupt keini, un dass si guet dra tüen, sich, wenn si ussem Hus gönn, unter ere Burka verberge, säll isch e Art Ganzkörperschleier. Öffetliche Sport isch Fraue dementsprechend verbote. D'Analphabetequote isch nooch yber 30 Johr Bürgerchrieg extrem hoch. Fraue sin vu ere Allgmeinbildig wittist usgschlosse, siht mer vum erlaubte Studium vum Koran ab.